**Tlačová správa**

Február, 2017

# Schwarzkopf Looks 2017

# Rocková hviezda a uznávaný fotograf: Bryan Adams v exkluzívnej spolupráci so Schwarzkopf Looks 2017

**S hitmi ako *Summer of ’69* alebo *When You’re Gone*, dosiahol Bryan Adams status kultového rockového hudobníka, okrem toho sa však preslávil aj svojimi fotografiami. Počas jeho kariéry fotil známe osobnosti ako Christoph Waltz, Hillary Clinton alebo dokonca Kráľovnú Elizabeth, čím si vyslúžil reputáciu medzinárodne uznávaného fotografa. Do svojho portfólia pridáva ďalší projekt pod názvom „Divoká autenticita“, pri ktorom Bryan Adams predstavil a zároveň nafotil Schwarzkopf Looks 2017 pozostávajúci zo značkovej vlasovej kozmetiky vyvinutej v spolupráci s expertom Arminom Morbachom. V umeleckom projekte pod názvom „Do lesa“, Adams poňal a interpretoval Looky novým a netradičným spôsobom, pričom zaujal najmä svojským pohľadom na krásu a fotografiu.**

Objemné vlasy a vyčesané ofiny, uvoľnené vrstvené strihy, účesy s precízne upravenými bokmi, bob štýl inšpirovaný punkovou kultúrou: štyri vlasové trendy v Schwarzkopf Looks 2017 – 80s Up, Underground Edge, New Man a Soft Punk – sú rozdielne, ale aj napriek tomu majú všetky jednu vec spoločnú. *„Snažili sme sa o vyjadrenie individuality každej modelky, pričom sa zachovala ich autenticita,“* vysvetľuje expert na vlasy zo Schwarzkopf Armin Morbach. Vzhľad modeliek je moderný, nekonvenčný a divoký. Aj preto sme Schwarzkopf Looks 2017 nazvali „**Divoká autenticita**“.

Účesy nafotil legendárny muzikant Bryan Adams, ktorý je ako fotograf známy od konca deväťdesiatych rokov. Štúdium fotografie absolvoval pod vedením slávneho amerického umelca Herba Rittsa, čo nepochybne značne ovplyvnilo aj jeho vlastný štýl, charakteristický strhujúcimi výhľadmi, harmonickými kompozíciami – a v neposlednom rade fotkami známych osobností. O Adamsovi je známe, že dokáže rozpoznať miesta so zvláštnym nádychom. Aj vďaka tomu dokázal v spolupráci so Schwarzkopf vytvoriť jedinečný umelecký projekt s názvom „Do lesa“. Fotky vznikali v rôznych častiach Bavorských lesov, pričom dokonale vystihujú spoločné motto „Divoká autenticita“ – kombinujú umenie, divokosť prírody a autenticitu krásy. *„Lesy sú nádherné a divoké zároveň, to isté vystihujú aj štýly v Schwarzkopf Looks 2017,“* hovorí Bryan Adams.

Aj vďaka hudobnému sprievodu bola atmosféra na fotení veľmi uvoľnená. *„Bryan Adams nám popri fotení občas aj zaspieval, čo bolo úplne úžasné. Vytvorilo to skutočne príjemnú, až rodinnú atmosféru,“* zhodnotil Armin Morbach.

Popri aktuálnych spoločenských trendoch a pouličnom štýle, boli scény inšpirované medzinárodnými módnymi prehliadkami ako Saint Laurent. Armin Morbach spolupracuje so Schwarzkopf Looks už od roku 2007. Ako expert v oblasti starostlivosti o vlasy tak v priebehu rokov dokáže pravidelne pretvárať aktuálne trendy na bežne nositeľné účesy plné lesku a modernosti.

**Prehľad Schwarzkopf Looks 2017:**

**80s Up (Modelky: Aline Weber, Magdalena Jasek, Linus Woerdemann, Veronika Heilbrunner)**

Odvážne ženy plné sexepílu s vlasmi plnými objemu a pestrofarebným mejkapom: osemdesiate roky sú späť a sú očarujúcejšie ako kedykoľvek predtým! Vyzdvihnutím najvýznamnejších elementov ich Schwarzkopf reinterpretuje v novom šate pre rok 2017: pre ženy vo forme veľkých kučier, objemu od korienkov a výraznom mejkape s farebnými rúžmi i očnými linkami. Pre mužov si pripravil vyčesané ofiny. „*80s Up mi pripomína pôvabný štýl osemdesiatych rokov zo seriálov ako napríklad Dallas. Mejkap, účesy... všetko vyzeralo úžasne! Tento look súčasne otvára dvere experimentom, čím sa stáva vzrušujúcim a zábavným,“* zhodnotil pre Schwarzkopf odborník na vlasy Armin Morbach.

**Underground Edge (Modelky: Steffy Argelich, Aline Weber)**

Svieže, neviazané, univerzálne: tri slová vystihujúce Underground Edge. Česanie cestičiek s ofinou padajúcou do strany a jemné vrstvy dodávajúce vzhľadu ľahkosť, patria medzi jeho najvýraznejšie charakteristiky. Tento účes inšpirovaný 60-tymi a 70-tymi rokmi, si zakladá na jednoduchosti. *„Underground Edge nevyzerá „strojene“ a to ho robí moderným,“* hovorí Armin Morbach. Ďaľšou jeho prednosťou je univerzálnosť: *„Keď vlasy necháme prirodzene vyschnúť, môžu získať krásny naturálny nádych. Zároveň, ak večer aplikujeme trochu suchého šampónu, vlasy nadobudnú vzhľad rockovej hviezdy,“* pokračuje Armin Morbach. Jemný rúž na pery a prirodzene žiarivý mejkap, dokonale dotvoria celkový vzhľad.

**New Man (Modelky: Magdalena Jasek, Xu Chao Chen, Veronika Heilbrunner)**

Sú synonymom pre módu 90-tych rokov: ženy v tzv. „pracovných odevoch“, ktoré boli vyjadrením nového ženského sebavedomia symbolizovaného formálnym sakom a pančuškami. New Man tento fenomén znovu objavuje prostredníctvom kombinácie prirodzenosti a vážnosti: precízne vyčesané cestičky upravené do strany cez čelo, žiariace vlasy a čistý mejkap kombinovaný jemnými farbami. *„Kombinácia mužských a ženských prvkov robí vzhľad New Man veľmi moderným. Je o sebavedomých ženách, ktoré nepotrebujú rúž či lak na nechty, aby vyzerali skvele,“* hovorí Armin Morbach.

**Soft Punk (Modelky: Xu Chao Chen, Steffy Argelich, Linus Woerdemann)**

*„Klasický štýl Channel kombinovaný s prvkami punku“* – takto vystihuje odborník na vlasy zo Schwarzkopf Armin Morbach jeho najobľúbenejší vzhľad zo Schwarzkopf Look 2017. Soft Punk ukazuje, akým univerzálnym strihom vie byť účes v štýle bob, so svojím štruktúrovaným, vrstveným prevedením. Ofina je rozstrapatená a končí tesne nad obočím. Výsledkom je účes pôsobiaci rockovo a neohrabane. *„Modelky s účesom v štýle bob sú späť na všetkých dôležitých medzinárodných módnych prehliadkach! Aby sa dosiahol divokejší vzhľad, v zákulisí sa viacerým modelkám vlasy zastrihávajú – výsledkom je dojem, že sa modelky strihali samé. Tento spontánny efekt bol hlavným prvkom vzhľadu Soft Punk,“* hovorí Armin Morbach. Ďalšie variácie looku Soft Punk sú tvorené divoko kučeravými, po stranách dokonale zastrihnutými účesmi pre mužov.

**O Schwarzkopf**

Pred 118 rokmi, chemik Hans Schwarzkopf položil základy značky, ktorá predstavuje kvalitu, spoľahlivosť, odbornosť a inovácie v jednom. V súčasnosti je značka svetovou jednotkou na trhu produktov na starostlivosť o vlasy. Schwarzkopf je najväčšou značkou Henkel Beauty Care, pričom dosahuje predaje okolo 2 miliárd eur na viac ako 60 svetových trhoch značkových produktov. Ich výrobky zahŕňajú farby na vlasy BRILLANCE a Diadem a produkty na starostlivosť o vlasy a styling Schauma, Taft, Gliss Kur a got2b.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu medzi všetkými priemyselnými segmentmi. V oblastiach Laundry & Home Care a Beauty Care je Henkel na vedúcich pozíciách vo viacerých trhoch a kategóriách vo svete. Spoločnosť bola založená v roku 1876 a má za sebou viac než 140 úspešných rokov. V účtovnom roku 2015 dosiahla obrat vo výške 18,1 mld. eur a upravený prevádzkový zisk vo výške 2,9 mld. eur. Tri najvýznamnejšie značky, Persil (prací prostriedok), Schwarzkopf (prípravok na vlasy) a Loctite (lepidlo) spolu vygenerovali tržby v hodnote viac než 6 miliárd eur. Henkel zamestnáva okolo 50 000 ľudí po celom svete, ktorí spolu tvoria zanietený a veľmi rôznorodý tím spájaný spoločnou firemnou kultúrou, cieľmi vytvárať hodnoty udržateľnosti a spoločné hodnoty. Ako uznávaný líder v oblasti udržateľnosti, je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú evidované v indexe DAX na nemeckej burze cenných papierov.

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 600 pracovníkov.

**Fotografický materiál je dostupný na** [**http://www.henkel.sk/tlac-a-media/tlacove-spravy-a-publikacie**](http://www.henkel.sk/tlac-a-media/tlacove-spravy-a-publikacie)

|  |  |
| --- | --- |
| Zuzana Ozanová  Manažérka korporátnej komunikácie  Henkel Beauty Care  Henkel Slovensko, spol. s r.o. Záhradnícka 91, P.O.Box 66 SK-820 09 Bratislava   Mobile: +421-918-421-739 Email: [zuzana.ozanova@henkel.com](mailto:zuzana.ozanova@henkel.com) | Martina Kosturková  Team leader  Divino  Divino, s. r. o.  Machová 25  821 06 Bratislava  Mobile: +421-908-225-089 E-mail: [kosturkova@divino.sk](mailto:kosturkova@divino.sk) |